Şeryan Ali 


18 MAYIS BU!... 


On sekiz mayıs bu — tahı zift qara, 
Ufuğı — qalbimde qanağan yara. 
Etrafta külse de yem-yeşil baar, 
Yürekni bastıra armantaş-qaar. 


Qırq dörtnifi sürgünin hatırlap kene, 
Dersif ki, qorqunçlı tüşten seskenem. 
Afattan sıyardıfi urğanday yaşın, 
Milletim, taştan da qattımı başı! 


Lâleday taptadıg, kesildik tüpten!... 
Ezildik, nardayın, ezildik toptan. 
Yorğansız, ekseriy, yapındı toprag, 
Tiriler közyaşı, dersifi ki, çograg. 


Aqaret, aqsımlar — er biri çoqmar, 
Gurbette gül kibi soldılar, çoqlar. 
Sıtmadan sarardı Gülgülim, kadam, 
Yeköne doğmuşım, bülbülim, kadam! 


Buzladım, buzladım pek yaman, — dedi, — 
Tur, ağam, turufiz, ah, anam, — dedi! 

Sofi kere ümütnen ep maña baqtı, 

Bir tünde, mum kibi, iridi, agtı!... 


Tış ilde qabiri qaldı da öksüz, 
Bizlerni şay etip attılar ogsuz!.. 
Dağlarnı çatlatır bizim ğam, keder, 
Yazılsa, o bifi bir destanğa yeter... 


Matemde sustıg biz, söylesin dil, is, 
Sıyarğan sesinen söylesin mayıs!.. 
Arzılap Vatannıf bir yutum suvun, 
Bir avuç toprağın, muğayğan evin, 


Közü açıq ketken gart-yaşlar aqqı, 
Eş dostlar, tuvğanlar, qardaşlar aqqı. 
Yeter, aqqımıznı aşamaq yeter, 
Vatanda Vatansız yaşamaq yeter!!! 


Musaday yanamız, içimiz yalın, 
Aülaymız püskürgen yanardağ alın!.. 
Ruhlarnı şad etsek, keçmişni afıp, 
İnşalla, atacaq adalet tañı!... 


On sekiz mayıs bu — tañı zift qara, 
Ufuğı — qalbimde qanağan yara!.. 


Kiyev 
2004 s. mayıs 18 


ACINAMAN 


Acınaman say yaldağan balıqlarğa, 
Yazıq, olar terenlikke etmey aves. 
Abaylamay ep kireler ağlıqlarğa, 
Ağ tartılsa alacaqlar soüki nefes!.. 


Terenlikler, sırlar gizli terenlikler, 
Sizde körem özgün renkler cilasını, 
Daa kimse is etmegen serinlikler, 
Soluv bilmez dülberlikler cilvesini. 


Acınaman say yaldağan balıqlarğa, 
Ustte yaşap köralmaylar derya tübün. 
Tar nefesler alışmaylar bolluqlarğa, 
Köralmaylar güzelliknifi güzelligin. 


Temeş 
2001 s. mart 5 


AÇMAY SEVGİ GÖNCENİZ 


Sen onı küldürmedifh, 
O, seni küldürmedi. 
Derdihni bildirmediü, 
Derdini bildirmedi. 


Göhüller anahtarın 
İzley-izley taldıfız. 
Yürekte neler barın 
Gizley-gizley taldınız. 


Ömürlik berabersiz, 
Uzaqtasız ömürlik. 

Serbeslik er biriniz, 
Tuzaqtasız ömürlik. 


Açmay sevgi göncehiz, 
Aşq köpüri sallana. 
Dersifi, tafisız gecehiz, 
Dillerifiz aldana... 


Sen onı küldürmedih, 
O, seni küldürmedi. 


Derdihni bildirmediü, 
Derdini bildirmedi. 


Temeş 
2000 s. noyabr 4 


ANAM, AH, ANAYIM! 


Anayım, yogsuz da, bom-boş yerifiz, 
Siz sevgen çiçekler açtılar kene. 
Muğayıp qalğan o al güllerifiz, 
Göülüme ateşler saçtılar kene. 


Aybetley edifiiz bağçamıznı siz, 
Er bir fidanıız, dersin, bir evlât. 
Çiçekler yüzünde tebessümifiz, 
Anayım — ayatsız, ebediy ayat!.. 


Baar ep töşele, köm-kök bar alem, 
Terekler yapına güllü örtüler. 
Anasız galğanğa renksiz, tar alem, 
Evlatqa anaday kim tilek tiler!.. 


Elvida aytqanday çivildey quşlar, 
Menimnen beraber oquylar dua. 
Kene zümrüt tüste eniş-yoquşlar, 
Laleler yüzüni közyaşım yuva. 


Qalbimni asretlik bulutı basa, 

Siz dağım edihiz, çöktifiz yavaş. 
Şen baar kelse de, dağılmay tasa, 
Anam, ah, anayım güller ege baş. 


Aybetley edifiiz bağçamıznı siz, 

Er bir fidanıhız, dersin, bir evlât. 
Çiçekler yüzünde tebessümifiz, 

Anayım ayatsız, ebediy ayat!.. 


ANLAR SENİ... 
Yunus Qandımğa 


Yüce Alla emirinen alsafi qalem, 
Nağmelerifi hoş ellerday kezer alem. 
Ülviy duyğu dalğalanır, sığmaz qalpke, 
Sözlerifi çıq tamçısıday nurlanır em. 
Qatmer güller yapraqları olur defter, 
Aşq közyaşıf yar boynuna inci eter. 
Nefasetnifi çiçegine sevda bülbül, 
Doğma yırlar maqamını şay difletir. 


Işığına pervaneday talpınır can, 
Mücizeler mamür göñlüñ etermek yan. 
Gayret, küçüf coşgunlığı şelâleday, 
Ağlar seni afilamağa qadir insan!... 


Temeş 
2000 s. oktâbr 22 


BİR TAMÇI OLSAM DA.... 


Parmaqlar toplanıp, yumruq olğanday, 
İrmaqlar qoşulıp epkin ala say. 
Tamırları tutaş çinar, çinardır, 
Topraqnı quçaqlap, bifi yıllar yaşay. 


Tıpqı şay, tıpgı şay arzu-niyetim, 
Özen olmağa da bilgen milletim. 

Bir tamçı olsam da, tamçım özüüden, 
Salğırday aqarmız yurtta, illekiml.. 


1999 s. mayıs 18 


BU KEZLEV OAPISI!.. 


(Qoşma) 


Bu Kezlev qapısı, miras qapı bu, 
Dersifi, büyük kitap, keçmiş ğayıbı. 
Bu — dedeler tüsü, özgün yapı bu, 
Mazimiz cönkünden süslü saife. 


Ecnebiy qolundan qırılğan qapı, 
Saipleri kibi sürülgen qapı. 
Halqımız qaytqan soñ tirilgen qapı, 
Asıl temeline kene guralğan. 


Aşıg Ümer izin seçem keçkende, 
Dalğa-dalğa ilham sezem keçkende. 
Nazm inclerin tizem keçkende, 
Ulular ruhunıfi şavlesi qalğan. 


Aziz evliyalı, erenli yer bu, 
Nesilim temeli, elemli yer bu. 
Nomanlı, Eşrefli, melemli yer bu, 
Tamırların bular terenge dalğan. 


Nadir tekiyede kene zikirler, 
Şeryannıfi dilinde sofisuz şükürler. 
Kezlevden saz yırın ketire yeller, 
Aşıqtır Vatanın bağrına alğanl.. 


Kezlev 
2006 s. mayıs 7 


ÇATIR TAV 
Dünyağa saçılğan yurtdaşlarıma 


Bu dağ gafil degil, degil, issiz taş, 
Yuqu ne bilmegen, daim sergek, yav. 
Çoqraqları, dersifi, dillerge tutaş, 
Sağınçtan qoyurğan bulutları — qav, 
Asretlikten yana bizim Çatır Tavl 


Çatır Tav nidasın qalbime alıp, 

Sizge beyan etem, gafdaş yurtdaşlar. 
Yaşamaq mümkünmi yürekni bölip, 
Bekleymiz sizlerni, beklep tav-taşlar, 
Hoş sefa keldifiz, candaş yurtdaşlar! 


Kün doğa eñ evel Çatır bağrında, 
Yürekler aksiday çabağı-ateş. 

Şu dağday büyüktir dertler, ağrı da, 
Lâkin biz degilmiz, aciz bir dertdeş, 
Çatır Tav çağıra: Barmı sadıg eş? 


Küneşni başına kötergen zaman, 
İlahiy gudretke ayretnen bagıp, 
Çatırğa gaytayıg, yurtdaşlar, aman, 
Vatannı sarayıg Salğırday agıp, 
Dünyada er şeyni artga bıragıp!... 


Çatır Tav sırımız, yırımız asıl, 
Ecdatlar ruhunıfi yüce durağı. 

Çatır Tavnı körse, adaşmaz nesil, 
Çatır Tav — özgün nur, Vatan çırağı, 
Uyansın közete, lâçın, çaylağı! 


Sanki köterile yüksek Çatır Tav, 
İcret taraflarğa bagınğan kibi. 
Bizdayın mufludir, öksük Çatır Tav, 
Asret evlâtların sağınğan kibi, 
Ğurbetke tüşkenler cismin terkibi! 


Eminim, eminim, Çatır Tav — ana, 
Yürek parçaların bağrına basar. 
Muacir türküsi yeter soluna, 
Maramalı tañlar közaydın aytar, 
Qırımım, degenler Qırımğa qaytar!!! 


EKİ DÜNYA ARASINDA 


Nurlu ruhlar fezasına taltınıp kelem, 

Eki dünya arasında qalqınıp kelem. 
Maddiy dünya ep tartsa da ayaqlarımdan, 
Maneviyet alemine tabınıp keleml.. 


Kiyev 
15.06.2000 s. iyün 15 


EY, KİTAPLARI 


Ey, kitaplar, sessiz sırdaşlar, 
Balalıqtan aldıfız esir. 
Çalarsa da çoqtan bu başlar, 
Ep sevdamız, bu nedayın sır?.. 


Deryalarğa dalğan balıqday, 
Çin kitapqa daluv-ofiğanlıq. 
Baylıq barmı sizi baylıqday, 
Qalğan şeyler ötkün, bir anlik. 


Siz yürekler araretinden 
Arif olıp tamğan manalar. 
Devirlernifi aleketinden 
Sizni saqlap aziz danalar. 


Kitap yaqqan özü de yandı, 
Siz ruhlarnıf üzülmez canı. 
Geray hanlar sizge tayandı, 
Şaatlıdır “Zıncırlı” şanı. 


Bol bağrıfğız dünyadan da kef, 
Terenlikte yete magmağa. 
Kitapsız ev-kör zindanğa teñ 
Cail aciz sizge baqmağa. 


Kütüphane — muqaddes dergah, 
Yüksek rafta mubarek Quran, 
Bismillâ dep, kitap açqan çağ 
Göülümizde nurlu eyecan... 


Ey kitaplar sessiz sırdaşlar, 
Balalıqtan aldıfız esir. 
Çalarsa da çogtan bu başlar, 
Ep sevdamız, bu nedayın sır?.. 


1999 s. iyün 7 


EZELDEN... 


Ezelden çoq söyler eki soy insan: 
Birisi danadır, birisi nadan. 

Dananıfi qalbinden taşar manalar, 
Nadan boş qopqaday dafiğırdar er an. 


Ezelden az söyler eki soy insan: 
Dana söz incisin saçmaz er zaman; 
Kendisi kimligin gizlemek içün, 
Ağızına suv alır ekseri nadan. 


Temeş 
2001 s. yanvar 24 


FERASET 


Az-çog agıl taşıy er bir gafalı, 
Aqıl terazesin taşı feraset. 
Ferasetsiz agıl bir şağa paalı, 
Ferasetsiz agıl bazarı kesat!... 


Temeş 
2000 s. sentâbr 27 


HATIRALAR 


Uzaglardan ardı-sıra kele kervan, 
Kervan degil, keleyata hatıralar. 

Ağır yükten çökken kibi deve — pelvan, 
Ögümizde çökip yata hatıralar. 


Hatıralar ağartalar başımıznı, 
Sarartalar süt kibi ag defterleri. 
Küldüreler, közden sürtip yaşımıznı, 
Hatıralar aglatalar nice erni!.. 


Çatır Dağday sabır bere hatıralar, 
Zıncırlıday, eykel kibi, gatıp tura. 
Çağaladay ganat kere hatıralar, 
Arzı olıp, dersi, derdin aytıp tura. 


Saildeki izler kibi, silinmehiz, 
Salğırdayın, ep aqıfız, hatıralar. 

Top Qayaday, toplanıfız, tilinmehiz, 
Ders alayıq, çañ qaqıfız, hatıralar!.. 


Temeş 
2000 s. aprel 16 


İNSANDIR 


Ömür, bir tüş kibi, yaşayış — tabir 

Aç közüh, yum közüh, keçer de keter. 
İnsan — dertke melem, ecelğe sabır, 
İnsan tilnen buvar, yürekni kerter. 


İnsannıf çırayı, gül kibi, aça, 
Ondan terek gala, gala yır, destan. 
İnsan — yılan olıp, zeerler saça, 
Sülükday ganıfinı suvura insan. 


Göncef gülge döner sıcaq bagıştan, 
Küneşli baarday göhül açılır. 

Bir nazar suvuqtır buzlavuq qıştan, 
Bütün vucudıfa ine sançılır. 


İnsan bar, yel olıp saha toqunmay, 
Gemini yaldatır, yelkenifi açsaf. 
İnsan bar, ayagtan çalğan tolgunday, 
Yıqmağa tırışır, ne qadar qaçsañ. 


Kene şu insandır, Ablâmit olıp, 
Yolufa köpürler qurar keçmege. 
Kimisi şaytandan emirler alıp, 
Qurşunlar yağdırır, köksüü teşmege... 


İnsan bar, Tairday sever yaresin, 
Cellat ögünde de sözünde turar. 
İnsan bar, ep arar iyle çaresin, 
Yımırta kösterip, sofi bor tutturır. 


Boranlı gecede coysafi yoluünı, 
Alla musafiri alğan, insandır. 
Baylığı taşsa da, qaqıp qolufinı, 
Senifi rısqıfa da dalğan, insandır. 


Bir yerge sığmaz o, ofa tar cian, 
De aşağı ener, de kökke uçar. 
Nasreddin ocaday cazibeli can 
Oturğan budağın tübünden pıçarl.. 


İnsannın er biri-tılsımlı yıldız, 
Bilmem, neler gizley, sırlı alemdir? 
İnsanlar insanğa bağlana yipsiz, 
İnsanlar insanğa-quvanç, elemdirl.. 


İnsanğa ıntılam, ıntılam kene, 

Qaç defa tüşsem de tuzaqlarına. 
İnsannı körmesem, sabırım tükene, 
Ep bir ıntılaman guçaglarına!.. 


1997 s. yanvar 5 


MEŞALİMİZ 


Yurtdaşlar, ne keçer edi alımız, 
Eger olmağanda Gaspralımız. 
Zindan zülmetinde qalğan edik de, 
Zalımlar zulmundan solğun edik de. 
Kenüke-kenüke terk etti menlik, 
Sönüke-sönüke ep töben endi. 
Saçılğan, dağılğan, talğan maalda, 
Beyüt sükünetke dalğan maalda, 
Yüce tafirımıznıfi inayetile, 

Ulu bir bahşışı, merametile, 

Bir aydınlıq duydıq tafilarımızda, 
Dersifi küneş doğdı afilarımıda!.. 
Bağçasaray üzre bir ışıg yandı, 
Araretli nurdan millet uyandı!.. 

Bu ışıq yüz açtı bulutnı yarıp, 
Yarıglaştı er şey: mektep, maarif. 
Şu nurğa talpınıp büyüdi yaşlıg, 
Közlerde aketti ümütli ışıg. 

Bu ışıg yayıldı yurtlardan yurtga, 
Türkiy ülkelerge cenüpke, sırtga. 
Bu ışıg dillerden dilge terciman, 
Melcalsiz tenlerge, sanki endi can. 
İsmail bey olıp tapgı meşale, 
Aydınlıg endirdi,endire ale!.. 
Nurdan nur taralı, zülmetten zülmet, 
Eyden eylik, zilletten zillet. 

Biz de nur aşağı, pervanesimiz, 
Biz de azizlemifi aziz neslimiz ! 
Quvan, ey yurtumnıf qutlu guçağı, 
Saña şavle saça aqıl çırağı! 

İsmail bey ruhu-qalpte şavlemiz, 
Ebediy sönmeycek bu meşalimizl.. 


ÖZÜMNİN ANA TİLİM 


Sen bar ekeç, men de barım, 
Aşgıfnen yana dilim. 

Qanıp difilemege zarım, 
Özümnif ana tilim. 


Ecdatlarnıfi bizge qalğan 
Emaneti, mirası. 

Neçün sesin böyle talğan, 
Eşitilmey sadası? 


Hansaraynı yafiğıratqan 


Emirler, vazlar ediñ. 
Kedaylarğa ilham qatqan, 
Yırlağan sazlar ediñ. 
“Aynenni”den “Suv-sel3”ğa 
Barğance yoldaş edif. 

Bizni basqan er belağa 

Sen de yelkedaş ediñ. 


İcret, sürgün qafesinde 
Boğuldıü da, taldıfi da. 
Yaprag tökken küz faslinde 
Mesüldirmiz aldındal 


Özümiznifi Andreyler 
Aksine iş tutalar. 

Gayrı tilde gürüldeyler, 
Öz tillerin yutalar. 


Açıqavuz, tilin coyğan — 
Farqsız quvuş terekten. 
Özegini qurtlar oyğan, 
Qonuşalmaz Yürekte!.. 


Göhüllernif tellerine 
Tek tuvğan til toquna, 
Çeşit türlü quşlar bile 
Öz tilinde oquna. 


Dağ lisanı — coşqun çoqraq 
Hoş aenknen şay aqal 
Dehiz tili — dalğağa baq, 
Neler ayta qayağa? 


Aülağanğa ibret tolu 
Turnalamıf yırları, 
Bulutlarnıü yağmur olıp 
Yerge aytqan sırları. 


Dehiştirmey iç bir canzat, 
İç bir nesne öz tilin. 

Öz tilinen, er biri şad, 
İnkör etmey dost ilin. 


Bizler insan olıp, insan, 
Pelteklene, cayamız. 
İmtiandır, til — imtian, 
Keçalmaymız, tayamız. 


Acep, neçün keçalmaymız, 
Dersif, sırat köpüri. 
Qanatlanıp uçalmaymız, 

Ne ölümiz, ne tiril.. 


Güna olur, güna bizge 
Qırımca laf etmesek. 
Kelecek yaş neslimizge 
Ana tilnen yetmesek. 


Qalpten taşqan qasevetim 
Bellidir ilimizge, 
Evlatlarğa vasiyetim: 
Bek oluf tilimizgel 


Sen bar ekeç, men de barıml 
Aşgınnen yana dilim. 
Qanıp, difilemege zarım, 
Özümnif ana tilim! 
Özümnif ana tiliml 


1997 s. fevral 25 


QALBİNDE QIRIM YAŞAY... 


Yurtun sevgen qartaymaz, 
Avdet yoldan taymaz. 
Seksen, doqsan oña ne, 
Yüznen yüzleşse de azl.. 


Qırım yürek şeklinde, 
Yurtdaşlarım tilinde. 
Bir tende eki yürek, 
Qoş yürekler tilimde. 


Ağamız Amet de şay, 
Qalbinde Qırım yaşay. 
Silinmez teren izi, 
Çatal yürekli yaşdayl.. 


Aqmescit 
2000 s. aprel 17 


QAYDASINIZ? 


Ayaz yelde titrep turğan yapraqday, 
Buz sözlerden üzülecek yüregim. 
Ateş laftan irip keter çıraqday, 
Bilalmayım nasıl ikmet keregim. 


Dadsızlarğa belli açuv, elemim, 
Bu ayatnıfi baarinden qışı çoq. 
İç bulunmay aradığım-melemim, 

Qoltutqandan ayaq çalğan kişi çoq. 


Zar eyleme, dostum, imdat özüüden, 
Yetiş, yetiş asret dilim selâmlar. 

Bir ümütim mücizeviy sözüden, 
Qaydasıfız, dertke şifa kelâmlar?.. 


SUALLERİM 


Er adımda ayag çalğan, dost gayda? 
Cıllı sıma, merametli köz gayda? 
Göhüllerge qanat olğan söz qayda? 
Sözlerimni yeller qaqıp alalar, 
Suallerim ep cevapsız qalalar... 


Yolumızğa kimler tiken saçalar, 
Narday tile, qalpte yara açalar? 

Biz evge zar, kimlerde qoş daçalar? 
Sözlerim de qulaq arap talalar, 
Suallerim ep cevapsız qalalar... 


Yurtumıznı kesek-kesek satqan kim? 
Mezar bozğan, ölüge taş atqan kim? 
Qanımıznı çoqraqlarğa qatqan kim? 
Sözlerim de suvğa taşday dalalar, 
Suallerim ep cevapsız qalalar... 


Bifi bir bölük oldıq da, dost-aşnalar, 
Kimler yona kendimizden şınalar? 
Daa çoqmı közlerimiz yaşlanır? 
Sözlerimde yoq iftira, calalar, 
Suallerim ep cevapsız qalalar... 


Qoyu zulmet şavleni ep boğarmı? 
Qırımımda halqıma kün doğarmı? 
Biz ofimasaq ballarımız ofarmı? 
Sözlerimni sers divarlar çalalar, 
Suallerim ep cevapsız qalalar... 


1998 s. sentâbr 15 


ŞAİRİN QALBİ 


Küneşday nurlu, 
Gülden de nazik — 
Şairifi qalbi. 


Er kese açıq, 
Er kese sırlı — 
Şairifi qalbi. 

Narday ezilir. 
Taptamaq qolay — 
Şairifi qalbi. 


Balağa befizer, 
Aldatmaq qolay — 
Şairifi qalbi. 


Bütün alemi, 
Sığdırıp olap — 
Şairifi qalbi. 


Bilmey ölümi, 
Ep tiri qalan — 
Şairifi qalbi. 


ŞEYTANĞA TAŞ ATTIQ... 


İnsan yaratılğan eyilik içün, 
Lakin şeytan — içine onıf. 
İmanın hırpalay, eksilte küçün, 
Daa suç goştura suçuna onıf. 


Şeytan adım sayın özün bildire, 
Doğru yoldan ketsefi, ep tarta çetke. 
Atta cenazede aşıgar küldüre, 
Abdestsiz bardıra aziz mescitke. 


Ettirgen bunağı bitmez sayğannen, 
O mışıqday yaltaq, aves goynufia. 
Toylarnı bitire qavğa, qayğınen, 
Ayuvday oynata öz oyunına!... 


Acılıq udumın eterken eda, 

Gecelep taş cıydıq Muzdalifede, 
Şeytannen küreşmek niyeti yadda, 
Bir qudret, küç duydıq Muzdalifede. 


Minada şeytannı taşqa tuttıq şay, 
Edişer taş attıq qaç million acı. 
Taşlar burçağında qatsın, dep taşday, 
Tek taşboran, dedik duşmanıf arcı. 


Şeytanğa taş attıq tekbirler aytıp, 
Ayneci iblisni tuttıg taşlarğa. 

Daa kelmesin, dep o hınzır qaytıp, 
Daa minmesin, dep bizim başlarğa. 


Şeytanğa taş attıq alıp ortağa, 
Kendi qafamızğa tiyse de taşlar. 

Şeytanlar kömüldi şu taş obağa, 
Quşday engilleştik biz, din qardaşlar. 


Şeytanlar enildi, belledi er kes, 
Yüzlerde tebessüm, memnün susqanlar, 
Hiyanetler ise, ne qadar nekes, 

Kene kendimizge kelip pısqanlar. 


Er kes öz şeytanın issetti bunda, 
Qastetse mümkünday canını aluv. 
Men ise tüşünem, bunıü sofunda, 
Nasıl olur eken şeytansız galuv ? 


Ebet, şay dıüğızlap turmaq eyidir, 
Minada urğanday şişirip urmaq. 
Şeytannı yolufla burmaq eyidir, 
Eyidir üstüüden tüşürip urmaql... 


Mina 
2000 s. mart 


ŞU QIRIMDA BİR YILDIZ BAR... 
“Yıldız” ğa adadım 


Şu Qırımda bir “Yıldız” bar, 
Uzansaq, qol yetkenday. 
Göülümizge ziya saçar, 
Bizimce laf etkenday. 


Er bir evde, dersi, çıraq, 
Işıq olsun şu Çolpan. 
Eybetleyik, açıp quçaq 
Bar ekeç tenlerde can. 


Oña baqsaf , qanat kere 
Qarılğaç öz sözümiz. 
Aqıllarğa qaruv bere 

Öz doğmuş “Yıldızı”mız. 


Boranlarğa o da nişan, 
Söndürecek sert yeller. 
“Yıldız”nı da közley duşman, 
Nursuz qalsın dep, diller!.. 


Zulum sarsa , bassa zulmet, 
İç bir yürek könmesin. 
Gaflet galma, aziz millet, 
“Yıldız”ımız sönmesin!.. 

